Навуковыя канферэнцыі падчас свята – традыцыйны і вельмі важны складнік гэтай маштабнай падзеі, якая мае рэспубліканскае значэнне. Па-першае, навуковая канферэнцыя – гэта адно з першых мерапрыемстваў, якія даюць пачатак усім іншым дзеям на свяце. Па-другое, тэматыка чытанняў заўсёды звязана з месцам правядзення свята, і гэта дазваляе, з аднаго боку, звярнуць больш пільную ўвагу на многія рэгіянальныя праблемы, звязаныя з гістарычным мінулым і сучасным жыццём. З другога боку, мясцовая грамадскасць атрымлівае магчымасць больш даведацца пра гісторыю свайго краю і яго славутых сыноў, пазнаёміцца з сучаснымі набыткамі беларускай навукі і культуры.